**Ihmeotukset: Dumbledoren salaisuudet** (engl. *Fantastic Beasts: The Secrets of Dumbledore*) on vuonna 2022 ensi-iltansa saanut yhdysvaltalais-brittiläinen fantasiaelokuva, jonka on ohjannut David Yates, käsikirjoittanut Steve Kloves sekä tuottanut J. K. Rowling. Se on *Ihmeotukset*-elokuvasarjan kolmas osa ja *J. K. Rowlingin velhomaailman* yhdestoista elokuva. Elokuvan pääosissa ovat Eddie Redmayne, Jude Law, Ezra Miller, Dan Fogler, Alison Sudol, Callum Turner, Jessica Williams, Katherine Waterston ja Mads Mikkelsen. 

Elokuva sai ensi-iltansa Suomessa 8. huhtikuuta 2022 ja Britanniassa sekä Yhdysvalloissa 15. huhtikuuta 2022.

Juoni
-----

Vuonna 1932, Kiinassa, syvällä Guilin alueen viidakossa, Lisko Scamander avustaa qilin-taikaolentoa synnyttämään varsan, kun Gellert Grindelwaldin käskyläiset hyökkäävät Valio Barebonen johdolla tappaakseen emon ja varastaaksen varsan, tietämättä emo oli ennen kuolemaansa synnyttänyt myös toisen varsan, jonka Lisko oli löytänyt ja pelastanut. Nurmengardissa Grindelwald tappaa hänelle tuodun varsan käyttääkseen sen ennustamiskykyjä omiin tarkoituksiinsa.

Koska Albus Dumbledore ei Grindelwaldin kanssa tekemänsä verivalan vuoksi voi vieläkään taistella Grindelwaldia vastaan, hän värvää Liskon ja tämän veljen Theseuksen lisäksi Yusuf Kaman, Jacob Kowalskin, Liskon assistentin Bunty Broadcaren, sekä Ilvermornyn loitsujen opettajan Eulalie "Lally" Landen auttamaan suunnitelmassa pysäyttää Grindelwaldin jästien vastaisen sodan lietsomisessa. Dumbledore ohjeistaa Liskon antamaan Jacobille myös oman taikasauvan. Kaman soluttautuessa vakoojaksi Grindelwaldin joukkoihin, muut matkustavat Berliiniin taivuttelemaan Kansainvälisen velholiiton johtajaa Anton Vogelia, joka on luopumasta virastaan, taistelemaan myös Grindelwaldia vastaan. Vogel kuitenkin paljastui Grindelwaldin kannattajaksi ja vapauttaa hänet kaikista syytöksistä. Hän myös antaa Grindelwaldin asettua ehdolle vaaleihin, jossa valitaan velholiiton seuraava johtaja. 

Theseus yrittää vastustaa Vogelin päätöstä, mutta hänet pidätetään. Lally ja Jacob saavat tehtäväkseen estää Grindelwaldin kätyreitä salamurhaamasta Brasilian ehdokasta, Vicência Santosta, kun taas Dumbledore kertoo Liskolle, että Theseus on lukittu salaiseen vankilaan nimeltä Erkstag. Lally ja Jacob onnistuvat estämään salamurhayrityksen, mutta juhlissa syntyneen kohtauksen vuoksi Jacobia syytetään yrityksestä salamurhata Grindelwald. Lally ja Jacob pääsevät pakoon, mutta Grindelwald käyttää tätä kääntääkseen yhä useamman velhon jästejä vastaan. Valio on saanut tehtäväkseen murhata Albus Dumbledore, mutta Dumbledore päihittää Valion helposti. Albus paljastaa Grindelwaldin olleen oikeassa Valion olevan Dumbledore, mutta hän jätti kertomatta Valion olevan Aberforthin avioton lapsi. Tämän paljastuttua Valio alkaa kyseenalaistaa uskollisuuttaan Grindelwaldia kohtaan.

Velhot kerääntyvät Bhutaniin, missä uusi velholiiton johtaja aiotaan valita seremonian avulla, jossa qilin kumartaisi sille, joka sen mielestä on puhdassydäminen. Grindelwald oli käyttänyt pimeää taikuutta herättääkseen tappamansa qilin-varsan henkiin epäkuolleena ja täten manipuloida sen kumartamaan hänelle, voittaakseen vaalit. Mutta juuri kun hän on julistamassa sodan jästejä vastaan, Queenie Goldstein kääntyy häntä vastaan ja estää häntä kiduttamasta Jacobia lisää. Sitten Valio ja Lisko paljastavat yleisölle Grindelwaldin huijauksen. Bunty näyttää velhoille elossa olevan qilin-varsan, joka kumartaa ensin Dumbledorelle, mutta Dumbledoren kieltäytyessä velholiiton johtajan paikasta, se kumartaakin Santosille. Raivon vallassa Grindelwald yrittää tappaa Valion, mutta Albus ja Aberforth estävät sen. Samalla verivala rikkoutuu, minkä jälkeen Dumbledore ja Grindelwald taistelevat kiihkeästi toisiaan vastaan. Tasaväkisen taistelun jälkeen Grindelwald lopulta pakenee.

Aberforth vie Valion kotiinsa Tylyahoon, kun taas Jacob ja Queenie menevät naimisiin Jacobin leipomossa. Häissä Lisko tapaa jälleen Tina Goldsteinin, josta oli tullut AYT:n (Amerikan yhdysvaltain taikakongressin) auroriviraston johtaja. Dumbledore katselee hääseremoniaa etäältä, ennen kuin hän lähtee kävelemään lumisen kadun halki yksin poispäin.

Näyttelijät
-----------

|  |  |  |
| --- | --- | --- |
|  Eddie Redmayne  | … |  Leguan "Lisko" Scamander
  |
|  Jude Law  | … |  Albus Dumbledore
  |
|  Ezra Miller  | … |  Valio Barebone / Aurelius Dumbledore
  |
|  Dan Fogler  | … |  Jacob Kowalski
  |
|  Alison Sudol  | … |  Queenie Goldstein
  |
|  Callum Turner  | … |  Theseus Scamander
  |
|  Jessica Williams  | … |  professori Eulalie "Lally" Lande
  |
|  Katherine Waterston  | … |  Porpentina "Tina" Goldstein
  |
|  Mads Mikkelsen  | … |  Gellert Grindelwald
  |
|  William Nadylam  | … |  Yusuf Kama
  |
|  Victoria Yeates  | … |  Bunty Broadacre
  |
|  Poppy Corby-Tuech  | … |  Vinda Rosier
  |
|  Richard Coyle  | … |  Aberforth Dumbledore
  |
|  Oliver Masucci  | … |  Anton Vogel
  |
|  Maria Fernanda Cândido  | … |  Vicência Santos
  |
|  Dave Wong  | … |  Liu Tao
  |
|  Fiona Glascott  | … |  Minerva McGarmiwa
  |
|  Aleksandr Kuznetsov  | … |  Helmut
  |
|  Valerie Pachner  | … |  Henrietta Fischer
  |
|  Maja Bloom  | … |  Carrow
  |
|  Paul Low-Hang  | … |  Zabini
  |
|  Ramona Kunze-Libnow  | … |  Edith
  |
|  Matthias Brenner  | … |  Otto
  |
|  Hebe Beardsall  | … |  Ariana Dumbledore
  |

Peruutetut jatko-osat
---------------------

Lokakuussa 2016 J. K. Rowling kertoi, että *Ihmeotukset*-elokuvasarjassa tulisi oleman kaiken kaikkiaan viisi elokuvaa. Kuitenkin Warner Bros. ilmoitti marraskuussa 2022, että neljäs ja viides elokuva peruttiin *Dumbledoren salaisuuksien* heikon taloudellisen menestyksen vuoksi.

Lähteet
-------

1. ↑  Ihmeotukset: Dumbledoren salaisuudet *Finnkino*.  Arkistoitu 14.2.2022. Viitattu 14.2.2022.
2. ↑  Crouch, Aaron: "Fantastic Beasts: The Secrets of Dumbledore' Sets New 2022 Release Date *The Hollywood Reporter*.  22.9.2021.  Arkistoitu. Viitattu 14.2.2022. (englanniksi)
3. ↑  Khatchatourian, Maane & McNary, Dave: ‘Fantastic Beasts and Where to Find Them’ to Be Five-Film Franchise *Variety*.  13.10.2016. Viitattu 24.09.2021. (englanniksi)
4. ↑  Pinheiro, Adriadnha: Fantastic Beasts canceled: Why did Warner Bros. decide not to continue with the franchise? *BolaVip*.  4.11.2022. Viitattu 6.11.2022. (englanniksi)

Aiheesta muualla
----------------

* *Ihmeotukset: Dumbledoren salaisuudet* Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
J. K. Rowlingin *Harry Potter* -sarja |
| --- |
|  |
| Kirjat | 
* *Viisasten kivi*
* *Salaisuuksien kammio*
* *Azkabanin vanki*
* *Liekehtivä pikari*
* *Feeniksin kilta*
* *Puoliverinen prinssi*
* *Kuoleman varjelukset*

 |
|  |
| Elokuvasarja | 

|  |  |
| --- | --- |
| *Harry Potter* | 
* *Viisasten kivi*
* *Salaisuuksien kammio*
* *Azkabanin vanki*
* *Liekehtivä pikari*
* *Feeniksin kilta*
* *Puoliverinen prinssi*
* *Kuoleman varjelukset, osa 1*
* *Kuoleman varjelukset, osa 2*

 |
|  |
| *Ihmeotukset* | 
* *Ihmeotukset ja niiden olinpaikat*
* *Grindelwaldin rikokset*
* *Dumbledoren salaisuudet*

 |
|  |
| Muuta | Näyttelijät |

 |
|  |
| Hahmot | 

|  |  |
| --- | --- |
| Päähahmot | 
* Harry Potter
* Ron Weasley
* Hermione Granger
* Lordi Voldemort
* Albus Dumbledore
* Severus Kalkaros
* Rubeus Hagrid
* Draco Malfoy

 |
|  |
| Sivuhahmot | 
* Tylypahkan henkilökunta
* Feeniksin kilta
* Albuksen kaarti
* Kuolonsyöjät

 |

 |
|  |
| Käsitteet | 
* Huispaus
* Taikaolennot
* Loitsut
* Kuoleman varjelukset

 |
|  |
| Tapahtumapaikat | 
* Tylypahka
* Taikaministeriö
* Tylyaho

 |
|  |
| Tapahtumat | 
* Ensimmäinen velhosota
* Toinen velhosota

 |
|  |
| Muut teokset | 
* *Ihmeotukset ja niiden olinpaikat*
* *Huispaus kautta aikojen*
* *Siuntio Silosäkeen tarinat*
* *Pollomuhku ja Posityyhtynen*
* Pottermore
* *Kirottu lapsi*

 |
|  |
|  Kirja  ·   Luokka  ·   Teemasivu |

 |

|  |  |  |  |
| --- | --- | --- | --- |
| 

| * n
* k
* m
David Yatesin ohjaamat elokuvat |
| --- |
|  |
| 
* *The Tichborne Claimant* (1998)
* *Harry Potter ja Feeniksin kilta* (2007)
* *Harry Potter ja puoliverinen prinssi* (2009)
* *Harry Potter ja kuoleman varjelukset, osa 1* (2010)
* *Harry Potter ja kuoleman varjelukset, osa 2* (2011)
* *Tarzanin legenda* (2016)
* *Ihmeotukset ja niiden olinpaikat* (2016)
* *Ihmeotukset: Grindelwaldin rikokset* (2018)
* *Ihmeotukset: Dumbledoren salaisuudet* (2022)

 |

 |